เมื่อคืนช่วยตัวเองค่ะ แล้วมีอาการปวดหัวหนึบๆตึงๆ วันนี้ก็ยังปวดอยู่ ปวดแบบไม่มาก แต่รำคาญหงุดหงิดค่ะ กินยาพาราไปแล้ว แต่ยังคงปวดหนึบๆตึงๆอยู่ จะเป็นอันตรายมั้ยคะ
สวัสดีค่ะ อาการปวดศีรษะแบบหนึบๆตึงๆ ปวดไม่มาก อาจจะเกิดจาก -ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตามากๆ การทำงานหนักๆระหว่งวัน การพักผ่อนที่ไม่เพียงพอได้ จากที่กล่าวมา ก็อาจจะเป็นสาเหตุนี้ได้มาก สาเหตุอื่นๆเช่น ปวดไมเกรน มักปวดข้างเดียว มีคลื่นไส้ หรือเป็นปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง แต่จากที่กล่าวมานึกถึงน้อยในเบื้องต้น ควรพักผ่อนให้เพียงพอ พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้และควรจะไปพบแพทย์ถ้าพักการใช้งาน งดการทำกิจกรรมที่กระตุ้นให้มีอาการ กินยาแก้ปวดไปแล้ว อาการไม่ดีขึ้น ปวดจนรบกวนการทำงานหรือการนอนหลับ มีคลื่นไส้ อาเจียนมากร่วมด้วย